CELEX: 32014D0357
Language: hu
Date: 2014-06-13 00:00:00
Title: 2014/357/EU: A Bizottság végrehajtási határozata ( 2014. június 13. ) A helyhez kötött edzőkészülékekre vonatkozó EN 957 (2. és 4-10. rész) és EN ISO 20957 (1. rész) európai szabványsorozatnak, valamint tíz, tornaszerekre vonatkozó európai szabványnak a 2001/95/EK európai parlamenti és tanácsi irányelv általános biztonsági követelményeinek való megfelelőségéről és e szabványok hivatkozásának az Európai Unió Hivatalos Lapjában való kihirdetéséről  EGT-vonatkozású szöveg

14.6.2014   
            
            
               HU
            
            
               Az Európai Unió Hivatalos Lapja
            
            
               L 175/40
            
         A BIZOTTSÁG VÉGREHAJTÁSI HATÁROZATA
   (2014. június 13.)
   A helyhez kötött edzőkészülékekre vonatkozó EN 957 (2. és 4-10. rész) és EN ISO 20957 (1. rész) európai szabványsorozatnak, valamint tíz, tornaszerekre vonatkozó európai szabványnak a 2001/95/EK európai parlamenti és tanácsi irányelv általános biztonsági követelményeinek való megfelelőségéről és e szabványok hivatkozásának az Európai Unió Hivatalos Lapjában való kihirdetéséről
   (EGT-vonatkozású szöveg)
   
      (2014/357/EU)
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az általános termékbiztonságról szóló, 2001. december 3-i 2001/95/EK európai parlamenti és tanácsi irányelvre (1) és különösen annak 4. cikkére,
   mivel:
   
               (1)
            
            
               A 2001/95/EK irányelv 3. cikkének (1) bekezdése úgy rendelkezik, hogy a gyártók kizárólag biztonságos termékeket hozhatnak forgalomba.
            
         
               (2)
            
            
               A 2001/95/EK irányelv 3. cikke (2) bekezdésének második albekezdése értelmében egy terméket akkor lehet biztonságosnak tekinteni a vonatkozó nemzeti szabványok hatálya alá tartozó veszélyek és veszélykategóriák tekintetében, ha az megfelel az olyan európai szabványokat átvevő, önkéntesen alkalmazandó nemzeti szabványoknak, amelyek hivatkozását a Bizottság az említett irányelv 4. cikke (2) bekezdésének megfelelően az Európai Unió Hivatalos Lapjában kihirdette.
            
         
               (3)
            
            
               A 2001/95/EK irányelv 4. cikkének (1) bekezdése szerint az európai szabványokat az európai szabványügyi testületek állapítják meg a Bizottság felhatalmazása alapján.
            
         
               (4)
            
            
               A 2001/95/EK irányelv 4. cikkének (2) bekezdése alapján a Bizottság kihirdeti az e szabványokra történő hivatkozásokat.
            
         
               (5)
            
            
               A Bizottság 2011. július 27-én elfogadta a 2001/95/EK európai parlamenti és tanácsi irányelv szerinti, helyhez kötött edzőkészülékekre vonatkozó európai szabványok tekintetében kidolgozandó biztonsági előírásokról szóló 2011/476/EU határozatát (2).
            
         
               (6)
            
            
               2012. szeptember 5-én a Bizottság M/506 számon megbízást adott az európai szabványügyi testületeknek (ESO) arra, hogy dolgozzanak ki európai szabványt a helyhez kötött edzőkészülékekkel kapcsolatos főbb veszélyek kezelésére azon elv alapján, hogy a termékek tervezése és a védintézkedések révén ésszerű és előrelátható használati feltételek mellett minimálisra kell csökkenteni a sérülés vagy egészségkárosodás veszélyét. A megbízás szerint a következő szempontokat kellett figyelembe venni: a szabadon álló készülékek stabilitása; éles szélek és sorják; csővégek; a hozzáférhető területen belül lévő nyomó-, vágó-, forgási és alternáló pontok; súlyok; hozzáférés az eszközhöz és lejutás az eszközről; beállítási és reteszelő mechanizmusok; kötelek, övek és láncok; drótkötelek és görgők; kötél- és szíjvezetők; blokkolási pontok; kapaszkodási pontok; integrált, felszerelt és forgó fogantyúk; elektromos biztonság; valamint a készüléket áramtalanító kapcsolóegység.
            
         
               (7)
            
            
               Az Európai Szabványügyi Bizottság (CEN) a Bizottság megbízásának hatálya alá eső helyhez kötött edzőkészülékekre vonatkozóan elfogadta az EN 957 európai szabványsorozatot (2. és 4–10. rész), valamint az EN ISO 20957 európai szabványt (1. rész).
            
         
               (8)
            
            
               A helyhez kötött edzőkészülékekre vonatkozó EN 957 európai szabványsorozat (2. és 4–10. rész) és EN ISO 20957 európai szabvány (1. rész) eleget tesz az M/506 számú megbízásnak, valamint megfelel a 2001/95/EK irányelvben foglalt általános biztonsági előírásnak. E szabványok hivatkozásait ezért ki kell hirdetni az Európai Unió Hivatalos Lapjában.
            
         
               (9)
            
            
               2011. július 27-én a Bizottság elfogadta a 2001/95/EK európai parlamenti és tanácsi irányelv szerinti tornaszerekre vonatkozó európai szabványok tekintetében kidolgozandó biztonsági előírásokról szóló 2011/479/EU határozatát (3).
            
         
               (10)
            
            
               2012. szeptember 5-én a Bizottság M/507 számon megbízást adott az európai szabványügyi testületeknek (ESO) arra, hogy dolgozzanak ki európai szabványt a tornaszerekkel kapcsolatos főbb veszélyek, nevezetesen mindazon kockázatok kezelésére, melyek az eszköz elégtelen teherbíró képessége, az eszköz stabilitásának megszűnése, az elektromos áram és a működtető vezetékek használata, a mechanikai vagy hidraulikus energia használata, maga az eszköz használata – ideértve az esést, vágásos sérüléseket, beszorulást, fulladást, ütközésveszélyt és fizikai túlterhelést –, az eszköz hozzáférhetősége – ideértve a meghibásodások esetén vagy vészhelyzetekben történő hozzáférést –, az eszköz és az esetlegesen a közelében tartózkodók (pl. nézők) kölcsönhatása, a karbantartási hiányosságok, az eszköz összeszerelése, szétszerelése és kezelése, illetve a vegyi anyagoknak való expozíció következtében állhatnak elő.
            
         
               (11)
            
            
               Az Európai Szabványügyi Bizottság (CEN) tíz európai szabványt fogadott el a Bizottság megbízásának hatálya alá eső tornaszerekre vonatkozóan.
            
         
               (12)
            
            
               A tornaszerekre vonatkozó tíz európai szabvány eleget tesz az M/507 számú megbízásnak, valamint megfelel a 2001/95/EK irányelvben foglalt általános biztonsági előírásnak. E szabványok hivatkozásait ezért ki kell hirdetni az Európai Unió Hivatalos Lapjában.
            
         
               (13)
            
            
               Az e határozatban előírt intézkedések összhangban vannak a 2001/95/EK irányelvvel létrehozott bizottság véleményével,
            
         ELFOGADTA EZT A HATÁROZATOT:
   1. cikk
   A következő európai szabványok a hatályuk alá tartozó veszélyek tekintetében megfelelnek a 2001/95/EK irányelv általános biztonsági előírásának:
   
               a)
            
            
               EN ISO 20957-1:2013 „Helyhez kötött edzőkészülékek – 1. rész: Általános biztonsági követelmények és vizsgálati módszerek (ISO 20957-1:2013)”;
            
         
               b)
            
            
               EN 957-2:2003EN „Helyhez kötött edzőkészülékek – 2. rész: Erő-edzőkészülékek – Kiegészítő biztonsági követelmények és vizsgálati módszerek”;
            
         
               c)
            
            
               EN 957-4:2006+A1:2010 „Helyhez kötött edzőkészülékek – 4. rész: Erőedzőpadok – Kiegészítő biztonsági követelmények és vizsgálati módszerek”;
            
         
               d)
            
            
               EN 957-5:2009 „Helyhez kötött edzőkészülékek – 5. rész: Helyhez kötött edzőkerékpárok és forgatókaros edzőkészülékek kiegészítő biztonsági követelményei és vizsgálati módszerei”;
            
         
               e)
            
            
               EN 957-6:2010 „Helyhez kötött edzőkészülékek – 6. rész: Futószalagok kiegészítő vagy jellegzetes biztonsági követelményei és vizsgálati módszerei”;
            
         
               f)
            
            
               EN 957-7:1998 „Helyhez kötött edzőkészülékek – 7. rész: Evezőkészülékek – Kiegészítő biztonsági követelmények és vizsgálati módszerek”;
            
         
               g)
            
            
               EN 957-8:1998 „Helyhez kötött edzőkészülékek – 8. rész: Lépő-, lépcsőző- és mászókészülékek – Kiegészítő biztonsági követelmények és vizsgálati módszerek”;
            
         
               h)
            
            
               EN 957-9:2003 „Helyhez kötött edzőkészülékek – 9. rész: Elliptikus pályájú edzőkészülékek – Kiegészítő biztonsági követelmények és vizsgálati módszerek”;
            
         
               i)
            
            
               EN 957-10:2005 „Helyhez kötött edzőkészülékek – 10. rész: Edzőkerékpár rögzített kerékkel vagy szabadonfutó kerék nélkül – Kiegészítő különleges biztonsági követelmények és vizsgálati módszerek”;
            
         
               j)
            
            
               EN 913:2008 „Tornaszerek – Általános biztonsági követelmények és vizsgálati módszerek”;
            
         
               k)
            
            
               EN 914:2008 „Tornaszerek – Párhuzamos korlát és kombinált felemás/párhuzamos korlát. Biztonsági követelmények és vizsgálati módszerek”;
            
         
               l)
            
            
               EN 915:2008 „Tornaszerek – Felemás korlát – Funkcionális és biztonsági követelmények, vizsgálati módszerek”;
            
         
               m)
            
            
               EN 916:2003 „Ugrószekrény – Funkcionális és biztonsági követelmények, vizsgálati módszerek”;
            
         
               n)
            
            
               EN 12196:2003 „Tornaszerek – Tornaló és tornabak – Funkcionális és biztonsági követelmények, vizsgálati módszerek”;
            
         
               o)
            
            
               EN 12197:1997 „Tornaszerek – Nyújtó – Biztonsági követelmények és vizsgálati módszerek”;
            
         
               p)
            
            
               EN 12346:1998 „Tornaszerek – Bordásfal, létrarács és mászókeret – Biztonsági követelmények és vizsgálati módszerek”;
            
         
               q)
            
            
               EN 12432:1998 „Tornaszerek – Tornagerenda – Funkcionális és biztonsági követelmények, vizsgálati módszerek”;
            
         
               r)
            
            
               EN 12655:1998 „Tornaszerek – Gyűrű – Funkcionális és biztonsági követelmények, vizsgálati módszerek”;
            
         
               s)
            
            
               EN 13219:2008 „Tornaszerek – Ugróasztalok – Funkcionális és biztonsági követelmények, vizsgálati módszerek”.
            
         2. cikk
   Az EN ISO 20957-1:2013, EN 957-2:2003, EN 957-4:2006+A1:2010, EN 957-5:2009, EN 957-6:2010, EN 957-7:1998, EN 957-8:1998, EN 957-9:2003, EN 957-10:2005, EN 913:2008, EN 914:2008, EN 915:2008, EN 916:2003, EN 12196:2003, EN 12197:1997, EN 12346:1998, EN 12432:1998, EN 12655:1998 és EN 13219:2008 szabványok hivatkozásai kihirdetésre kerülnek az Európai Unió Hivatalos Lapja C sorozatában.
   3. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2014. június 13-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 11., 2002.1.15., 4. o.
   
   
      (2)  HL L 196., 2011.7.28., 16. o.
   
   
      (3)  HL L 197., 2011.7.29., 13. o.